Document ID: 31977R2738

ΚΑΝΟΝΙΣΜΟΣ (ΕΟΚ) αριθ. 2738/77 ΤΗΣ ΕΠΙΤΡΟΠΗΣ της 9ης Δεκεμβρίου 1977 περί τρίτης τροποποιήσεως του κανονισμού (ΕΟΚ) αριθ. 2042/75 περί ιδιαιτέρων λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και της ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1418/76 του Συμβουλίου, της 21ης Ιουνίου 1976, περί κοινής οργανώσεως της αγοράς ορύζης (1), ο οποίος τροποποιήθηκε από τον κανονισμό (ΕΟΚ) αριθ. 1158/77 (2), και ιδίως το άρθρο 10 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2042/75 της Επιτροπής, της 25ης Ιουλίου 1975, περί ιδιαιτέρων λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και της ορύζης (3), ο οποίος τροποποιήθηκε τελευταία από τον κανονισμό (ΕΟΚ) αριθ. 1505/77 (4), όρισε τη διάρκεια της ισχύος των πιστοποιητικών εισαγωγής για τα προϊόντα που προβλέπονται στο άρθρο 1 παράγραφος 1 υπό στοιχείο α) του κανονισμού (ΕΟΚ) αριθ. 1418/76 σε σαρανταπέντε ημέρες γενικά και μέχρι το τέλος του δεύτερου μήνα από το μήνα της εκδόσεώς του για τις εισαγωγές προελεύσεως και καταγωγής από τη ζώνη VII ιδιαίτερα-
ότι η διάρκεια της ισχύος ορίσθηκε προσωρινά σε σαρανταπέντε ημέρες για να αποφευχθεί ο κίνδυνος ανώμαλης αναπτύξεως της αγοράς στις παραγωγικές ζώνες της Κοινότητος- ότι, λαμβάνοντας υπόψη την παρούσα κατάσταση η αγορά σ' αυτές τις ζώνες δεν διακινδυνεύει πλέον να διαταραχθεί από τις εισαγωγές- ότι πρέπει, κατά συνέπεια, να προσαρμοσθεί η διάρκεια της ισχύος για όλα τα πιστοποιητικά προς εκείνη που ισχύει για τις εισαγωγές προελεύσεως ζώνης VII-
ότι η Επιτροπή Διαχειρήσεως Σιτηρών δεν διατύπωσε γνώμη μέσα στην προθεσμία που ορίσθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2042/75 αντικαθίσταται από το παράρτημα I του παρόντος κανονισμού.
Άρθρο 2
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 9 Δεκεμβρίου 1977.

Labels: 3
17